



PARLAMENTUL ROMÂNIEI

CAMERA DEPUTAŢILOR
	COMISIA JURIDICĂ, 

DE DISCIPLINĂ ŞI IMUNITĂŢI
	
	Bucureşti, 29.05.2007
Nr.  P.L.x. 198


RAPORT
asupra proiectului de Lege pentru stabilirea criteriilor de bază a taxelor şi tarifelor aferente elaborării, 
analizei şi verificării documentaţiilor cadastrale pentru înscrierea în cartea funciară a terenurilor agricole deţinute în baza titlurilor de proprietate sau a oricăror alte titluri valabile încheiate în formă autentică şi pentru scoaterea terenurilor extravilane din circuitul agricol
         În conformitate cu prevederile art.95 din Regulamentul Camerei Deputaţilor, republicat, cu modificările ulterioare, Comisia juridică,de disciplină şi imunităţi a fost sesizată spre dezbatere în fond,  cu proiectul de Lege pentru stabilirea criteriilor de bază a taxelor şi tarifelor aferente elaborării, analizei şi verificării documentaţiilor cadastrale pentru înscrierea în cartea funciară a terenurilor agricole deţinute în baza titlurilor de proprietate sau a oricăror alte titluri valabile încheiate în formă autentică şi pentru scoaterea terenurilor extravilane din circuitul agricol, trimis cu adresa nr. P.L.x. 198 din  2 aprilie 2007 şi înregistrată cu  nr. 31/364 din 3 aprilie 2007.


Senatul, în calitate de primă Cameră sesizată, a adoptat acest proiect de lege în şedinţa din 28 martie 2007. 

Potrivit prevederilor art.75 din Constituţia României, republicată, şi ale art.92 alin.(9) pct.1 din Regulamentul Camerei Deputaţilor, republicat, cu modificările ulterioare, Camera Deputaţilor este   Cameră decizională . 

Consiliul Legislativ  a avizat favorabil iniţiativa legislativă,  cu unele observaţii şi propuneri, conform avizului nr. 1466/31.10.2006.
Guvernul, prin punctul de vedere transmis cu nr. 3517 din 20.11.2006, nu susţine adoptarea acestei propuneri legislative.



Comisia pentru agricultură, silvicultură, industrie alimentară şi servicii specifice a avizat favorabil proiectul de lege, conform avizului transmis cu adresa nr.24/201 din 18 aprilie 2007. 

Comisia pentru administraţie publică, amenajarea teritoriului şi echilibru ecologic a acordat un aviz negativ acestui proiect de lege, transmis cu  nr. 26/1536 din 17 aprilie 2007.
                  Iniţiativa legislativă are ca obiect de reglementare stabilirea în cuantum de maxim 10% din valoarea de piaţă a terenurilor, a taxelor şi tarifelor aferente analizei şi verificării documentaţiilor cadastrale, pentru înscrierea în cartea funciară a terenurilor agricole deţinute în baza titlurilor de proprietate sau a actelor translative de proprietate, încheiate în formă autentică, precum şi pentruscoaterea terenurilor extravilane din circuitul agricol.

În conformitate cu prevederile art. 61 din Regulamentul Camerei Deputaţilor, republicat, membrii Comisiei au examinat  acest proiect de lege pe parcursul a mai multor şedinţe, iar dezbaterile s-au finalizat în şedinţa din data de  29 mai 2007. 
Pe parcursul dezbaterilor, la  lucrările Comisiei au participat, în conformitate cu prevederile art. 55 din Regulamentul Camerei Deputaţilor, republicat, din partea Ministerului Agriculturii şi Dezvoltării Rurale,  doamna Maria-Carmen Tudoran, consilier superior şi din partea Autorităţii Naţionale pentru Cadastru şi Publicitate Imobiliară domnul Mihai Bujor, Director general.
La  lucrările comisiei a participat, din partea iniţiatorilor, doamna deputat Lia Ardelean.
La dezbaterea acestui proiect de lege, au fost prezenţi 20 deputaţi din totalul de 27 de membri ai Comisiei juridice.
În urma dezbaterilor, membrii Comisiei au hotărât, cu unanimitate de voturi, să supună plenului Camerei Deputaţilor,  spre dezbatere şi adoptare, proiectul de Lege pentru stabilirea criteriilor de bază a taxelor şi tarifelor aferente elaborării, analizei şi verificării documentaţiilor cadastrale pentru înscrierea în cartea funciară a terenurilor agricole deţinute în baza titlurilor de proprietate sau a oricăror alte titluri valabile încheiate în formă autentică şi pentru scoaterea terenurilor extravilane din circuitul agricol, cu amendamentele admise, redate în Anexa la prezentul raport.

          În raport de obiectul şi conţinutul său, iniţiativa legislativă  face parte din categoria legilor ordinare.
                                  PREŞEDINTE, 


                                     SECRETAR,
                         Sergiu ANDON
  

                              George BĂEŞU
Expert Mihaela Ivan-Cucu
ANEXA 

AMENDAMENTE ADMISE
	Nr. 

crt. 
	Text Senat
	Amendament
(autorul amendamentului)
	Motivare

	1. 
	Lege pentru stabilirea criteriilor de bază a taxelor şi tarifelor aferente elaborării, analizei şi verificării documentaţiilor cadastrale pentru înscrierea în cartea funciară a terenurilor agricole deţinute în baza titlurilor de proprietate sau a oricăror alte titluri valabile încheiate în formă autentică şi pentru scoaterea terenurilor extravilane din circuitul agricol
	Lege pentru stabilirea criteriilor de bază a taxelor şi tarifelor aferente elaborării, analizei şi verificării documentaţiilor cadastrale pentru înscrierea în cartea funciară a terenurilor agricole

      Autor: doamna deputat Lia Ardelean.


	Pentru acurateţe şi respectarea normelor de tehnică legislativă. 

	2. 
	
Art.1.-
(1)
Onorariile percepute pentru întocmirea documentaţiilor cadastrale necesare înscrierii în cartea funciară se stabilesc prin hotărâre de Guvern, prin aplicarea unui procent de maximum 10% din valoarea de circulaţie a terenurilor agricole şi forestiere, deţinute în baza titlurilor de proprietate sau a oricăror titluri valabil încheiate.
	      “Art.1 (1) Onorariile percepute pentru întocmirea documentaţiilor cadastrale necesare înscrierii în cartea funciară se stabilesc prin hotărâre a Guvernului, în cuantum de 2 până la 10 % din valoarea de circulaţie a terenurilor agricole şi forestiere, deţinute în baza titlurilor de proprietate sau a actelor translative de proprietate încheiate în formă autentică.” 
      Autor: doamna deputat Lia Ardelean.
	Pentru stabilirea unui prag minim şi unul maxim pentru procentul de calculare.

	3. 
	

(2)
Valoarea de circulaţie a imobilelor de la alin.(1) se stabileşte în baza expertizelor efectuate conform legii şi aflate în posesia birourilor notarilor publici.
	
(2)
Valoarea de circulaţie a imobilelor de la alin.(1) se stabileşte în baza expertizelor efectuate şi actualizate conform legii de Camerele notarilor publici.
      Autor: doamna deputat Lia Ardelean.

	Pentru a pune în concordanţă textul  proiectului de lege cu prevederile art. 771 din Legea nr. 571/2003 privind Codul Fiscal, cu modificările şi completările ulterioare.

	4. 
	
Art.2.-
(1)
Persoanele autorizate să întocmească documentaţiile cadastrale pentru înscrierea în cartea funciară au obligaţia de a răspunde tuturor solicitărilor privind prestarea de servicii.
	Nemodificat.
	

	5. 
	

(2)
Refuzul de a presta unele servicii la solicitarea părţii interesate se formulează şi se motivează în scris.
	Nemodificat.
	

	6. 
	
Art.3.-
(1)
Pot să întocmească lucrări de cadastru necesare înscrierii în cartea funciară, precum şi măsurători şi lucrări tehnice de dezmembrare şi alipire, rectificări de hotare ale unităţilor administrativ-teritoriale, rectificări ale limitelor intravilane ale localităţilor, măsurători şi lucrări tehnice necesare întocmirii documentaţiilor de scoatere din circuitul agricol:
	Nemodificat.
	

	7. 
	


a)
geodezii, astfel cum sunt definiţi în Legea nr.16/2007 privind organizarea şi exercitarea profesie de geodez;
	

a)
geodezii, astfel cum sunt definiţi în Legea nr. 16/2007 privind organizarea şi exercitarea profesiei de geodez, publicată in Monitorul Oficial al României, Partea I nr. 43 din 19/01/2007; 

	Pentru respectarea normelor de tehnică legislativă.

	8. 
	


b)
absolvenţii cu studii postliceale sau medii de specialitate, cu o vechime în activitatea de specialitate de minimum 2 ani, autorizaţi conform reglementărilor în vigoare la data autorizării.
	Nemodificat.
	

	9. 
	

(2)
Certificatul de autorizare, în cazul prevăzut la alin.(1) lit.b), se prelungeşte de Agenţia Naţională de Cadastru şi Publicitate Imobiliară, în condiţiile  Ordinului ministrului administraţiei publice nr.538/2001 pentru aprobarea Regulamentului privind autorizarea persoanelor fizice şi juridice care pot să realizeze şi să verifice lucrări de specialitate în domeniile cadastrului, geodeziei şi cartografiei pe teritoriul României, cu completările ulterioare.
	Se elimină. 
	Datorită modificărilor legislative intervenite de la introducerea acestei iniţiative legislative, Ordinului ministrului administraţiei publice nr.538/2001 pentru aprobarea Regulamentului privind autorizarea persoanelor fizice şi juridice care pot să realizeze şi să verifice lucrări de specialitate în domeniile cadastrului, geodeziei şi cartografiei pe teritoriul României, cu completările ulterioare, nu mai este în vigoare.

	10. 
	
Art.4.-
Dispoziţiile prezentei legi modifică în mod corespunzător alte prevederi legale privind onorariile percepute pentru întocmirea documentaţiilor cadastrale necesare înscrierii în cartea funciară.
	Nemodificat.
	

	11. 
	
	După articolul 4 se introduce un nou articol, art. 5 cu următorul cuprins:

“Art.5. – În termen de 90 de zile, de la data intrării în vigoare a prezentei legi prin hotărâre a Guvernului vor fi stabilite onorariile maxime pentru activităţile de specialitate desfăşurate de persoanele fizice şi juridice autorizate în scopul efectuării acestor înscrieri în cărţile funciare.
Autor: doamna deputat Lia Ardelean.
	Pentru instituirea măsurilor necesare punerii în aplicare a prevederilor cuprinse în prezentul proiect de lege. 

